**Avion RVD-13 i RVD-13S (RWD-13S)** je poljski sportsko-turistički/sanitetski trosedi avion koji se po licenci pravio u jugoslovenskoj fabrici aviona Rogožarski iz Beograda.

Projektovanje i razvoj
----------------------

Motor PZInžMajor 4 instaliran na avion RVD-13
Grupa konstruktora aviona poljske fabrike aviona DVL (polj. *DWL(Doswiadczalne Warsztaty Lotnicze)*) iz Varšave u sastavu Stanislav Rogalski (polj. *Stanislaw Rogalski*), Stanislav Vigura (polj. *Stanislaw Wigura*) i Jerži Drževiecki (polj. *Jerzy Derzewiecki*), koja je zajednički radila od 1927. godine a avione ove grupe konstruktora označavala se skračenicom RVD od početnih slova njihovih prezimena (RVD tj. RWD), Tokom 1933. konstruisala je sportsko turistički trosedi visokokrilac RVD-13 u velikoj meri inspirisan De Heviland DH.80A Pus Mot. Prototip je poleteo 15. januara 1934.

Avion je bio visokokrilni jednokrilac sa jednim motorom, drvenom dvokrakom elisom, sa tri člana posade u sanitetskoj varijanti bio je pilot bolničar i ranjenik. Avion je bio opremljen vazduhom hlađeni linijski motorom (sa visećim cilindrima) PZInžMajor 4 snage 130 KS (poljski motor pravljen po licenci dH Gipsy Major).

Avion je mešovite konstrukcije, trup nepravilnog pravougaonog poprečnog preseka je izrađen od metala obložen platnom dok je motorni prostor bio obložen aluminijumskim limom. Krila su noseća konstrukcija od drveta sa dve remenjače prednji deo krila je bio obložen šperom, a ostatak platnom. Krajevi krila su bili blago zaobljeni. Sa svake strane, krila su poduprta sa po jednom kosom trouglastom upornica koje su se oslanjale na trup aviona u jednoj tački a druge dve oslone tačke su bila na krilu. Samonoseće repne površine imale su stabilizatore prekrivene šperpločama dok su kormilo pravca i kormilo dubine bili presvučeni platnom. Stajni trap je bio fiksan potpuno napravljen od metalnih profila.

Operativno korišćenje
---------------------

Poljska fabrika DVL je od 1935. do 1939. godine proizvela ukupno 90 primeraka RVD-13 aviona. Pre rata ovi avioni su izvezeni u Estoniju, SAD, Brazil, Venecuelu, Jemen, Mađarsku i Iran. U toku rata izvestan broj aviona su zarobili Nemci i Sovjeti i nastavili da ih koriste. Avioni ovog tipa koji su prebegli u Švedsku i Rumuniju rekvirirani su i korišćeni sve vreme rata. Na osnovu ugovora o licenci u jugoslovenskoj fabrici aviona Rogožarski napravljeno je počev od 1938. godine 4 primerka aviona RVD-13 i 2 primerka RVD-13S (sanitetska varijanta). Svih šest aviona Rogožarskog su imali čehoslovačke motore Valter Major 4 snage 88 kW, proizvedene po licenci De Hevilenda. Prva dva proizvedena aviona RVD-13 nosila su civilne oznake **YU-PFE** i **YU-PFO**. Od 1939. godine svi proizvedeni avioni RVD-13 i RVD-13S su bili u vojnoj službi. Planirana je narudžbina 20 aviona RVD-13S ali se od toga odustalo jer je pri testiranju u Beloj Crkvi 1939. godine konstatovano da je poletna staza pri punim opterećenjem aviona duga pa se avion ne bi mogao koristiti sa pomoćnih aerodroma što je bio krucijalni zahtev VV.

Dva sanitetska aviona RVD-13S su u aprilu 1941. godine bili u 721 sanitetskoj eskadrili, druga dva koja su od običnih RVD-13 preinačeni u RVD-13S su nakon početka rata isporučeni vojsci, službovali su u novoformiranoj 722 sanitetskoj eskadrili. Preostala dva aviona ovog tipa su takođe bili sanitetska verzija ali su korišćeni kao avioni za vezu. Jedan avion RVD-13S su Nemci zarobili u Lazarevcu i predali ga svom savezniku Nezavisnoj Državi Hrvatskoj kod kojih je leteo do 1944. godine.

Zemlje koje su koristile ovaj avion
-----------------------------------

|  |  |
| --- | --- |
| * Jugoslavija
* Poljska
* Rumunija
* Mađarska
* Estonija
* Sovjetski Savez
* Španija
* Švedska
 | * Brazil
* Venecuela
* SAD
* Jemen
* Iran
* Izrael
* Nacistička Nemačka
* Nezavisna Država Hrvatska
 |

Povezano
--------

* RVD-8
* De Heviland DH.80A Pus Mot
* Prva srpska fabrika aeroplana Živojin Rogožarski A. D.

Literatura
----------

* O. Petrović; Vojni aeroplani Kraljevine SHS/Jugoslavije (Deo II: 1931 – 1941.), Let 3/2004. Beograd, 2004.
* V. Mikić; Zrakoplovstvo NDH 1941 - 1945, VIIVJ, Beograd, 2000.
* Janić, Čedomir; Ognjan Petrović (2010) ((`sh`)). *Vek avijacije u Srbiji 1910—2010 225 značajnih letelica*. YU-Beograd: Aerokomunikacije. ISBN 978-86-913973-0-2.

Spoljašnje veze
---------------

* www.goldenyears.ukf.net Arhivirano 2012-02-19 na Wayback Machine-u
* www.airwar.ru

| * p
* r
* u
Avioni Rogožarski |
| --- |
| **Domaći avioni** | Fizir-Majbah · Fizir Loren · Fizir Hispano · Fizir-Rajt · Fizir F1G-Kastor · Fizir F1G-Titan · Rogožarski SIM-VIII · Rogožarski AŽR · Rogožarski PVT · Fizir FN · Rogožarski SIM-VI · Rogožarski PVT-H · Rogožarski SIM-H · Rogožarski SI-DŽIP · Rogožarski IK-3 · Rogožarski R-100 · Rogožarski SIM-XI · Rogožarski SIM-XII-H · Rogožarski SIM-XIV-H ·  · Rogožarski SIM-XIVB–H · Rogožarski Brucoš · Rogožarski R-313 |  |
| **Licencni avioni** | Mali Brandenburg · Srednji Brandenburg · RVD-8 RVD-13 · RVD-13S · Hoker hariken Mk-1 |
| **Rukovodioci** | Ž.Rogožarski (1925 - 1934) · S.Milutinović (1934 - 1941) |
| Zvanična veb strana: |

| * p
* r
* u
Avioni Jugoslavije i Srbije |
| --- |
| Između dva svetska rata |
| **Proizvodnja po licenci** | Mali Brandenburg · Srednji Brandenburg · RVD-8 RVD-13 · RVD-13S · Hoker hariken Mk-1 · Potez 25 · Cegling · Popenhausen · Avija BH-33 · Hoker fjuri · Bristol Blenim · Arno HD-320 · Arno HD-41H · Devoatin D.27 · Gurdu Lesure LGL B3 · Hajnkel He-8 · Spartan kruzer · Brege 19 · Dornije Do 17 |
| **Vlastiti razvoj** | Fizir-Majbah · Fizir Loren · Fizir Hispano · Fizir-Rajt · Fizir F1G-Kastor · Fizir F1G-Titan · Fizir F1M-Jupiter · Fizir FN · Fizir FP-1 · Fizir FP-2 · Rogožarski SIM-VIII · Rogožarski AŽR · Rogožarski PVT · Rogožarski SIM-VI · Rogožarski PVT-H · Rogožarski SIM-H · Rogožarski SI-DŽIP · Rogožarski IK-3 · Rogožarski R-100 · Rogožarski SIM-XI · Rogožarski SIM-XII-H · Rogožarski SIM-XIV-H · · Rogožarski SIM-XIVB–H · Rogožarski Brucoš · Rogožarski R-313 · IK-3 · Ikarus ŠM · Ikarus IO · Ikarus IM · Sivi Soko · Ikarus IK-1 · Ikarus IK-2 · Ikarus MM-2 · Aero-2 · Zmaj R-1 · Aeroput MMS-3 |
| Posle Drugog svetskg rata |
| **Lovački**  | S-49 |
| **Lovci-bombarderi** | J-20 Kraguj • J-21 Jastreb • J-22 Orao |
| **Školski**  | Aero-2 • Aero-3 • Avion 212 (UTVA 212) • Avion 213 • Avion 522 • G-2 Galeb • Utva 75 • Avion Lasta |
| **Školsko-borbeni**  | G-4 Super Galeb |
| **Transportni**  | Avion 214 • Avion 215 |
| **Za vezu i sanitet**  | Trojka • Kurir • Utva 66 |
| **Eksperimentalni**  | Prvi maj • Pionir 232 • Avion 451 • 451M • S-451M Zolja • 452-2 • 451MM Stršljen • T-451MM Matica |
| **Prekinut razvoj** | B-12 • Pelikan • Novi avion |